: : Terima kasih Tuan Speaker. Soalan saya nombor 12.
PERTANYAAN-PERTANYAAN MULUT DARIPADA Y.B. PUAN ROZANA BINTI ZAINAL ABIDIN (N09 PERMATANG)
TAJUK : PROJEK INFRASTRUKTUR DI NEGERI SELANGOR
12. Bertanya kepada Y.A.B. Dato' Menteri Besar:-
a) Senaraikan projek yang tertangguh, terbatal dan diteruskan mengikut jumlah peruntukan selepas pertukaran Kerajaaan Persekutuan pada awal tahun 2020
b) Apakah usaha Kerajaan Negeri untuk memastikan projek-projek tersebut dapat diteruskan bagi memastikan kepentingan rakyat dijamin?
: Yang Berhormat Tuan Speaker, terima kasih kepada Yang Berhormat Permatang. Permatang ingin bertanya kan berhubung dengan projek infrastruktur yang tertangguh, terbatal dan diteruskan selepas pertukaran Kerajaan Persekutuan pada tahun, pada bulan, pada tahun 2020 yang baru-baru ini dan juga bahagian keduanya ialah usaha Kerajaan Negeri untuk memastikan projek-projek tersebut dapat di teruskan bagi memastikan kepentingan rakyat jamin. Untuk makluman Yang Berhormat, pertukaran Kerajaan Persekutuan tidak memberi kesan terhadap penangguhan dan pembatalan projek-projek yang sedia ada. Projek-projek Kerajaan Persekutuan di bawah Rancangan Malaysia ke-11 di Negeri Selangor masih lagi diteruskan tanpa campur tangan mana-mana pihak.
Selain daripada itu, proses untuk merancang projek-projek di bawah Rancangan Malaysia ke-12, masih lagi dalam pelaksanaan Kerajaan Persekutuan dengan perbincangan bersama-sama dengan Kerajaan Negeri. Tambahan pula, sempena Pakej Rangsangan Ekonomi 2020 yang dilaksanakan oleh Kerajaan Persekutuan, Kerajaan Negeri Selangor juga ada menerima peruntukan sebanyak RM5 juta daripada Kementerian Kewangan Malaysia bagi melaksanakan projek infrastruktur awam dan asas untuk seluruh Negeri Selangor RM5 juta. Bagi pelaksanaan projek di bawah Kerajaan Negeri pula, ia dilaksanakan mengikut perancangan dan tiada projek yang dibatalkan disebabkan pertukaran Kerajaan Persekutuan.
Untuk soalan yang bahagian kedua, seperti mana projek-projek lain, pelaksanaan projek-projek sentiasa dipantau oleh Kerajaan Negeri dalam usaha memastikan pelaksanaan dapat disempurnakan dalam tahun, dari setahun ke setahun. Dalam usaha ini, Unit Perancang Ekonomi Negeri (UPEN), sentiasa memantau laporan prestasi bulanan yang dikemukakan oleh jabatan atau agensi pelaksana. Selain daripada itu, pemantauan projek turut dilaksanakan melalui Mesyuarat Teknikal Perancangan dan Pelaksanaan Projek-projek Pembangunan Negeri (JKTPN) yang dilaksanakan setiap 10 tahun.
Manakala, bagi projek-projek yang lewat jadual, pelaksanaan projek akan dipantau dan dibincangkan secara terperinci melalui projek Mesyuarat Khas bagi menilai projek-projek yang rendah prestasi di dalam kemajuan projek itu sendiri. Ini bermaksud, kalau ada projek-projek yang tergendala ataupun lambat, sekarang ini ia
berkait rapat dengan prestasi kontraktor berkaitan yang kita ambil kes by kes, kita selesaikan. Itu yang menjadi punca utama, kalau ada juga dan lagi delay ataupun kelambatan, itu yang saya sebut semalam dalam ucapan saya dan jawapan saya semalam, berkait rapat dengan isu-isu kalau infra ini, dengan isu-isu tanah, pengambilan tanah dan juga pengalihan utiliti. Jadi ini bersifat lokal, bukan melibatkan kerana pertukaran Kerajaan Persekutuan itu. Terima Kasih.